A BIZOTTSÁG HATÁROZATA
(2006. november 30.)
a Bulgária és Románia által az állatbetegségek és egyes fertőző szivacsos agyvelőbántalmak felszámolására és megfigyelésére, valamint az állatról emberre terjedő fertőzések megelőzésére 2007-re benyújtott programok jóváhagyásáról és a 2006/687/EK határozat módosításáról
(az értesítés a C(2006) 5702. számú dokumentummal történt)
(2006/876/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó Szerződésre,
tekintettel Bulgária és Románia csatlakozási szerződésére és különösen annak 4. cikke (3) bekezdésére,
tekintettel Bulgária és Románia csatlakozási okmányára és különösen annak 42. cikkére,
tekintettel az állat-egészségügyi kiadásokról szóló, 1990. június 26-i 90/424/EGK tanácsi határozatra (1) és különösen annak 24. cikke (5) és (6) bekezdésére, valamint 29. és 32. cikkére,
mivel:
(1)
A 90/424/EGK határozat lehetővé teszi a Közösség pénzügyi hozzájárulását a tagállamok állatbetegségek felszámolására és megfigyelésére, valamint az állatról emberre terjedő fertőzések megelőzését célzó ellenőrzésekre irányuló programjaihoz.
(2)
Az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló, 2001. május 22-i 999/2001/EK európai parlamenti és tanácsi rendelet (2) éves programokat ír elő a szarvasmarha-, juh- és kecskefélékben előforduló fertőző szivacsos agyvelőbántalmak (TSE) felszámolására és megfigyelésére.
(3)
Tekintettel Bulgária és Románia csatlakozására, indokolt meghatározni a Bulgária és Románia által a 2007. évre benyújtott, az állatbetegségek felszámolására és megfigyelésére irányuló programokhoz adható közösségi pénzügyi hozzájárulást.
(4)
Bulgária és Románia programokat nyújtott be a területüket érintő egyes állatbetegségek felszámolására és megfigyelésére, az állatról emberre terjedő fertőzések megelőzésére, valamint a TSE felszámolására és megfigyelésére.
(5)
Az érintett programok vizsgálata azt mutatja, hogy e programok megfelelnek a vonatkozó közösségi állat-egészségügyi jogszabályoknak és különösen az adott betegségek felszámolására vonatkozó közösségi kritériumoknak, összhangban az egyes állatbetegségek felszámolására és folyamatos ellenőrzésére vonatkozó közösségi szempontok megállapításáról szóló, 1990. november 27-i 90/638/EGK tanácsi határozattal (3).
(6)
Tekintettel a fenti programoknak az állat- és közegészségügy terén megállapított közösségi célkitűzések megvalósításában játszott szerepének fontosságára, valamint a TSE-programok esetében azoknak a tagállamokban való kötelező alkalmazására, indokolt megállapítani a Bulgáriát és Romániát az e határozatban előírt intézkedések folytán terhelő költségek megtérítéséhez folyósított közösségi pénzügyi hozzájárulás megfelelő mértékét és maximális összegét az egyes programok esetében.
(7)
A klasszikus sertéspestis jelenléte a romániai sertésállományokban különösen súlyos fenyegetést jelent a Közösség többi sertésállománya tekintetében. A közösségi hozzájárulás mértékét ezért a sertéseknek legyengített élő vírust tartalmazó oltóanyaggal való beoltásához szükséges oltóanyag beszerzése folytán felmerülő költségek 100 %-ában kell megállapítani.
(8)
A közösségi támogatások hatékonyabb kezelése és felhasználása, valamint a jobb átláthatóság érdekében minden egyes programra vonatkozóan rögzíteni kell azon maximális összegeket is, amelyek adott esetben Bulgária és Románia számára olyan tételek egyes költségei miatt térítendők meg, mint a vizsgálatok, az oltóanyagok, valamint a levágott vagy kiselejtezett állatok tulajdonosainak az elszenvedett veszteségükért nyújtott kárpótlások.
(9)
A közös mezőgazdasági politika finanszírozásáról szóló, 2005. június 21-i 1290/2005/EK tanácsi rendelet (4) szerint az állatbetegségek felszámolását és ellenőrzését célzó programokat az Európai Mezőgazdasági Garanciaalapból kell finanszírozni. Pénzügyi ellenőrzési célra az említett rendelet 9., 36. és 37. cikkét kell alkalmazni.
(10)
A közösségi pénzügyi hozzájárulás odaítélésének feltétele a cselekvési terv hatékony végrehajtása, valamint az, hogy az illetékes hatóságok az e határozatban előírt határidőkön belül az összes szükséges információt benyújtsák.
(11)
Az 1290/2005/EK rendelettel összhangban a kiadásokra alkalmazott átváltási árfolyamnak az Európai Központi Bank által annak a hónapnak az első napja előtti utolsó kereskedelmi napon jegyzett árfolyamnak kell lennie, amely hónapban Bulgária és Románia benyújtotta a kérelmet, és a kiadásokat euróban kell megadni.
(12)
Egyes programok Bizottság általi jóváhagyása semmilyen módon nem befolyásol egy, a fenti betegségek tudományos alapú felszámolásának szabályairól szóló bizottsági határozatot.
(13)
A 2007-ben közösségi pénzügyi hozzájárulásban részesíthető, az egyes állatbetegségek felszámolására és megfigyelésére, az állatról emberre terjedő fertőzések megelőzésére, a TSE megfigyelésére, valamint a BSE és a súrlókór felszámolására irányuló programokról szóló, 2006. október 12-i 2006/687/EK bizottság határozattal (5) létrehozott programok jegyzékét módosítani kell Bulgária és Románia felvételével.
(14)
Az e határozatban előírt intézkedések összhangban vannak az Élelmiszerlánc- és Állategészségügyi Állandó Bizottság véleményével,
ELFOGADTA EZT A HATÁROZATOT:
I. FEJEZET
VESZETTSÉG
1. cikk
(1) A Bulgária és Románia által a veszettség felszámolására benyújtott programokat a 2007. január 1-jétől2007. december 31-ig tartó időszakra a Bizottság jóváhagyja.
(2) A közösségi pénzügyi hozzájárulás mértéke az (1) bekezdésben említett egyes tagállamoknál a laboratóriumi vizsgálatok, és az oltóanyag/csalétek beszerzése és kijuttatása miatt a program keretében felmerülő költségek 50 %-ában van megállapítva, de nem haladhatja meg az alábbi összegeket:
a)
Bulgária esetében 830 000 EUR;
b)
Románia esetében 800 000 EUR.
(3) Az (1) bekezdésben említett programok esetében a tagállamok számára megtérítendő költségek maximális összegei nem haladhatják meg egy adag oltóanyag beszerzésére a 0,5 EUR/adag összeget a (2) bekezdésben említett programok esetében.
II. FEJEZET
KLASSZIKUS SERTÉSPESTIS
2. cikk
(1) A Bulgária és Románia által a klasszikus sertéspestis ellenőrzésére és megfigyelésére benyújtott programokat a 2007. január 1-jétől2007. december 31-ig tartó időszakra a Bizottság jóváhagyja.
(2) A közösségi pénzügyi hozzájárulás mértéke az (1) bekezdésben említett tagállamoknál a házisertéseken és vaddisznókon elvégzendő virológiai és szerológiai vizsgálatok, valamint a vaddisznók beoltásával kapcsolatosan az oltóanyag/csalétek beszerzése és kijuttatása miatt felmerülő költségek 50 %-ában van megállapítva, ugyanakkor a közösségi pénzügyi hozzájárulás mértéke a Romániánál a sertések legyengített élő vírust tartalmazó oltóanyaggal való beoltása folytán felmerülő költségek 100 %-ában van megállapítva, de a hozzájárulás nem haladhatja meg az alábbi összegeket:
a)
Bulgária esetében 425 000 EUR;
b)
Románia esetében 5 250 000 EUR.
(3) Az (1) bekezdésben említett programok esetében a megtérítendő költségek maximális összege nem haladhatja meg az alábbiakat:
a)
ELISA próba esetében
vizsgálatonként 2,5 EUR;
b)
egy adag oltóanyag vásárlására vaddisznók beoltása esetén
0,5 EUR adagonként;
c)
egy adag oltóanyag vásárlására sertések legyengített élő vírust tartalmazó oltóanyaggal való beoltása esetében
0,30 EUR adagonként.
III. FEJEZET
EMBERRE IS VESZÉLYES EGYES SZALMONELLAFAJTÁK TENYÉSZBAROMFIBAN
3. cikk
(1) A Románia és Bulgária által a tenyészbaromfiban előforduló, emberre is veszélyes szalmonellafertőzés elleni védekezésre benyújtott programokat a 2007. január 1-jétől2007. december 31-ig tartó időszakra a Bizottság jóváhagyja.
(2) A közösségi pénzügyi hozzájárulás mértéke az (1) bekezdésben említett egyes tagállamoknál a bakteriológiai vizsgálatok, a baromfik kiselejtezése és a tojások megsemmisítése miatt a tulajdonosoknak az elszenvedett veszteségükért fizetett kárpótlás, és az oltószer beszerzése miatt a program keretében felmerülő költségek 50 %-ában van megállapítva, de nem haladhatja meg az alábbi összegeket:
a)
Bulgária esetében 508 000 EUR;
b)
Románia esetében 215 000 EUR.
(3) Az (1) bekezdésben említett programok esetében a Bulgária és Románia számára megtérítendő költségek maximális összege nem haladhatja meg az alábbiakat:
a)
bakteriológiai vizsgálat esetében
vizsgálatonként 5,0 EUR;
b)
egy adag oltóanyag vásárlására
0,05 EUR adagonként.
(4) Az állatok kiselejtezése folytán keletkező veszteségek miatti kárpótlásra kifizethető költségeket az (5) bekezdés korlátozza.
(5) A tagállamok számára megtérítendő kártérítés átlagos összegét az adott tagállamban kiselejtezett állatok száma alapján kell kiszámítani és tenyészbaromfi esetében legfeljebb 2,5 EUR lehet állatonként.
IV. FEJEZET
BAROMFIK ÉS VADON ÉLŐ MADARAK MADÁRINFLUENZÁJÁRA VONATKOZÓ FELMÉRÉSI PROGRAMOK
4. cikk
(1) A Románia és Bulgária által a baromfik és a vadon élő madarak madárinfluenzájára vonatkozó felmérési programokat a 2007. január 1-jétől2007. december 31-ig tartó időszakra a Bizottság jóváhagyja.
(2) A minták elemzésének költségei után járó közösségi pénzügyi hozzájárulás az egyes tagállamoknál felmerülő költségek 50 %-ában van megállapítva, de nem haladhatja meg az alábbi összegeket:
a)
Bulgária esetében 23 000 EUR;
b)
Románia esetében 105 000 EUR.
(3) A programok keretében végzett vizsgálatok után a Bulgária és Románia számára megtérítendő költségek maximális összege nem haladhatja meg a következőket:
a)
:
ELISA vizsgálat esetében
:
vizsgálatonként 1 EUR;
b)
:
agargél-immundiffúziós próba esetében
:
vizsgálatonként 1,2 EUR;
c)
:
H5/H7 altípusokra HI-próba esetében
:
vizsgálatonként 12 EUR;
d)
:
vírusizolációs próba esetében
:
vizsgálatonként 30 EUR;
e)
:
PCR vizsgálat esetében
:
vizsgálatonként 15 EUR.
V. FEJEZET
FERTŐZŐ SZIVACSOS AGYVELŐBÁNTALMAK MEGFIGYELÉSE
5. cikk
(1) A Bulgária és Románia által a fertőző szivacsos agyvelőbántalmak (TSE) megfigyelésére benyújtott programokat a 2007. január 1-jétől2007. december 31-ig tartó időszakra a Bizottság jóváhagyja.
(2) A közösségi pénzügyi hozzájárulás mértéke az (1) bekezdésben említett Romániánál a program végrehajtásából fakadó költségek 100 %-ában van megállapítva, de nem haladhatja meg a 2 370 000 EUR-t.
(3) Az (1) bekezdésben említett programok esetében nyújtott közösségi pénzügyi hozzájárulás az elvégzett vizsgálatokat fedezi, és nem haladhatja meg az alábbi maximális összegeket:
a)
vizsgálatonként 6 EUR a 999/2001/EK rendelet III. mellékletében említett, szarvasmarhaféléken végzett vizsgálatok esetében;
b)
vizsgálatonként 30 EUR a 999/2001/EK rendelet III. mellékletében említett, juh- és kecskeféléken végzett vizsgálatok esetében;
c)
vizsgálatonként 50 EUR a 999/2001/EK rendelet III. mellékletében említett, szarvasféléken végzett vizsgálatok esetében;
d)
vizsgálatonként 145 EUR a 999/2001/EK rendelet X. melléklete C. fejezete 3.2. bekezdése c) pontjának i. alpontjában említett elsődleges molekuláris megkülönböztető vizsgálatokra.
VI. FEJEZET
SÚRLÓKÓR FELSZÁMOLÁSA
6. cikk
(1) A Románia által a súrlókór felszámolására benyújtott programot a 2007. január 1-jétől2007. december 31-ig tartó időszakra a Bizottság jóváhagyja.
(2) A közösségi pénzügyi hozzájárulás mértéke az (1) bekezdésben említett programhoz a felszámolási program keretében kiselejtezett és megsemmisített állatok értékéért a tulajdonosoknak Románia által kifizetett kárpótlás miatt felmerülő költségek 50 %-ában, de állatonként legfeljebb 100 EUR összegben, valamint a genotípus-vizsgálatok költségeinek 50 %-ában, de vizsgálatonként legfeljebb 10 EUR összegben van meghatározva és a hozzájárulás nem haladhatja meg a 980 000 EUR-t.
VII. FEJEZET
ÁLTALÁNOS ÉS ZÁRÓ RENDELKEZÉSEK
7. cikk
A közösségi pénzügyi hozzájárulás kérelmezésekor a Bulgária és Románia által bemutatott kiadásokat euróban adják meg, és ezek nem tartalmazhatnak hozzáadottérték-adót vagy más adókat.
8. cikk
A kiadásokra alkalmazott átváltási árfolyam az Európai Központi Bank által annak a hónapnak az első napja előtti utolsó kereskedelmi napon jegyzett árfolyam, amely hónapban Bulgária és Románia benyújtja a kérelmet.
9. cikk
(1) A Közösség által az 1-6. cikkben említett programok esetében nyújtott pénzügyi hozzájárulás odaítélésének feltétele, hogy Bulgária és Románia a közösségi jog vonatkozó rendelkezéseivel - beleértve a versenyjogi és közbeszerzési szabályokat - összhangban hajtja végre a programokat, valamint teljesíti az a)-f) pontban előírt feltételeket:
a)
az érintett tagállam 2007. január 1-jéig hatályba lépteti a program végrehajtásához szükséges törvényi, rendeleti és közigazgatási rendelkezéseket;
b)
a 90/424/EGK határozat 24. cikkének (7) bekezdésével összhangban legkésőbb 2007. június 1-jéig elküldi a program előzetes technikai és pénzügyi értékelését;
c)
az 1-3. cikkben említett programok esetében a tagállam időközi jelentést nyújt be a program első hat hónapjáról, legkésőbb a tárgyidőszak után négy héttel;
d)
a 4. cikkben említett programok esetében Bulgária és Románia háromhavonta tájékoztatja a Bizottságot a baromfik és vadon élő madarak körében végzett megfigyelés során végzett vizsgálatok pozitív és negatív eredményeiről, a tárgyidőszakot követő hónap végéig;
e)
a 5-6. cikkben említett programok esetében Románia havi jelentést nyújt be a Bizottságnak a TSE-megfigyelési program előrehaladásáról, valamint az általa kifizetett költségekről, e jelentést a tárgyhónap végétől számított négy héten belül kell megküldeni;
f)
Bulgária és Románia legkésőbb 2008. június 1-jéig benyújt egy zárójelentést a program technikai végrehajtásáról, az általuk fizetett költségek igazolásával együtt, valamint a 2007. január 1-jétől2007. december 31-ig terjedő időszakban elért eredményekről;
g)
Bulgária és Románia a d) és e) pontban említett költségeinek részletezését az I. és a II. mellékletben szereplő táblázat szerinti nyomtatványon adja meg;
h)
a tagállam a programokat hatékonyan hajtja végre;
i)
ezen intézkedésekre vonatkozóan más közösségi hozzájárulást nem kért, és nem is fog kérni.
(2) Amennyiben az érintett tagállam nem felel meg az (1) bekezdésnek, a Bizottság a jogsértés jellegét és súlyosságát, valamint a Közösség által elszenvedett pénzügyi veszteséget figyelembe véve csökkenti a közösségi hozzájárulást.
10. cikk
A 2006/687/EK határozat mellékletei helyébe e határozat III. mellékletének szövege lép.
11. cikk
Ez a határozat Bulgária és Románia csatlakozási szerződése hatálybalépésének feltételével és időpontjától alkalmazandó.
12. cikk
E határozatnak a tagállamok a címzettjei.
Kelt Brüsszelben, 2006. november 30-án.